February 2021 – Swartland Joernaal Skip to content
Danielle Kitshoff van die Hoërskool Dirkie Uys op Moorreesburg is die skool se top-matrikulant vir 2020 met 'n gemiddeld van 91.9%.
Louis de Jager van die Hoërskool Swartland op Malmesbury is weer dié skool se nommer 1-kandidaat, met 'n gemiddeld van 90%.
Anita Smit van Malmesbury ontvang hier haar geskenkpak by Chrizaan Witbooi van Swartland Joernaal.
Sy is die wenner van die Valentynsdag-kompetisie wat deur People's Liquor, Ultra Liquor, Just Relax, Nail & Beauty, Die Herehuis en Malmesbury Kwekery moontlik gemaak is.
Oasis Water Malmesbury
Die personeel van die Swartland Joernaal drink net Oasis-water, ná die vriendelike Charles Smoock 'n watertenk goedgunstig aan die kantoor beskikbaar gestel het.
Installasie was binne 'n japtrap en nou kan ons heerlike koel en verfrissende water heeldag geniet.
Besoek Oasis Water in Dirkie Uysstraat 6 op Malmesbury of kontak Charles by 022 487 5176.
Besoek hulle aanlyn by www.oasiswater.co.za of raak deel van hulle sosiale media by OasisWaterMalmesbury op Facebook.
Superspar Yzerfontein word 1
Die Superspar Yzerfontein vier Saterdag hul eerste verjaarsdag.
Hierdie winkel het verlede jaar op 27 Februarie hul deure geopen en intussen van krag tot krag gegaan.
Jason en Ashleigh Nel het hierdie winkel 'n baken op die kusdorp omskep en is 'n gewilde bymekaarkomplek vir besoekers in inwoners.
Watter hulp kan landbou verwag
Die groei wat die landbousektor in 2020 ten spyte van Covid-19 inperkingsregulasies getoon het, bevestig die sektor se onmisbare rol in die ekonomie van die land. Die landbou sal in 2021 voortgaan om geleenthede te gebruik, maar die regering gaan moet help om die kwessies op die tafel wat die volhoubaarheid van die sektor belemmer, aan te spreek.
Nie alle sektore van die landbou het egter in 2020 floreer nie en veral die wynbedryf en die gepaardgaande waardeketting het enorme verliese vanweë inperkingsregulasies gely. Die regering gaan finansiële hulp beskikbaar moet maak om die bedryf op sy voete te help en 'n sosio-ekonomiese ramp te verhoed.
Die posisie waarin die Land Bank hom bevind, moet dringend aandag kry, en nie net deur aan te hou om geld in 'n bodemlose put te stort nie. Die bestuur en die struktuur van die instelling moet drasties reggeruk word indien daar hoop is om die Land Bank enigsins weer doeltreffend op dreef te kry. Regeringshulp gaan ook beskikbaar gemaak moet word vir provinsies wat steeds droogtetoestande beleef. In die Wes-Kaap self is groot dele van die provinsie steeds vasgevang in toestande van ramp-afmetings en finansiële ondersteuning deur die regering is dringend nodig en sal verwelkom word.
Dit is nie duidelik waar die regering met die ontbondelingsproses van Eskom trek nie en gegewe 'n aansienlike verwagte styging in kragtariewe wat 'n uiters negatiewe impak op die landbousektor gaan hê, sal Agri Wes-Kaap graag wil hoor wat die vordering van die proses is. Agri Wes-Kaap hoop dat die Minister van Finansies kennis neem van die bogenoemde dringende kwessies vir die landbousektor en dat dit in sy komende begrotingsrede aandag sal kry.
'n Ou en bekende sê-ding lui: Kalwerliefde. Wel, op Môrester van Neels Neethling het hierdie Afrikaanse sê-ding gestalte aangeneem toe hierdie kalf sy liefde vir plaasbestuurder Tobie Louw gewys het. Die kalf het hom 'n bietjie liefde betoon na afloop van Valentynsdag en hom 'n goeie lek op die kop gegee!
So lyk die damvlakke
Die damvlakke van die voorsieningskanaal van die Wes-Kaap het Maandag op 78% gestaan, in vergelyking met verlede week se 80% en verlede jaar dieselfde tyd se 66.3%.
Die Bergrivier se vlak het Maandag op 78% gestaan. Verlede week het die damvlak op 79.9% gestaan en verlede jaar dieselfde tyd op 79.1%.
Die Laer-Steenbras is nou 72.8% vol, in vergelyking met verlede week se 74.6% en verlede jaar se 70.9%.
Die Theewaterskloofdam het Maandag op 81.9% gestaan. Verlede week was die dam 83.9% vol en 60.5% verlede jaar op dieselfde tyd. Die Wemmershoekdam was Maandag 78.5% vol, waar dit verlede week op 80.5% gestaan het. Verlede jaar was die dam dieselfde tyd 65.9% vol.
Die Voëlvleidam was Maandag 72.7% vol. Verlede week het die dam se vlak op 74.9% gestaan en verlede jaar op 65.7%.